સુરત: સચીન જીઆઈડીસી રોડ નં-2 ખાતે રહેતો અવ્વલસિંહ ફતેસિંહ ઠાકોર(20) સચીન જીઆઈડીસીની ડાઈંગ મિલમાં નોકરી કરતા હતા. કેટલાક સમયથી મિલ બંધ થઈ જતા તે બેકાર હતા. શનિવારે રાત્રે તેમણે સચીન સાતવલ્લા પુલ નજીક ટ્રેન સામે પડતું મુકી આપઘાત કરી લીધો હતો. બનાવની જાણ થતા સચીન જીઆઈડીસી પોલીસ ઘટના સ્થળે દોડી ગઈ હતી અને તપાસ શરૂ કરી હતી. બનાવ અંગે સચીન જીઆઈડીસી પોલીસે અકસ્માત મોતની નોંધ કરી વધુ તપાસ હાથ ધરી છે.